קדחת הקרח

קדחת הקרח (באנגלית: Frozen Fever) הוא סרט אנימציה קצר שהופק על ידי אולפני ההנפשה של וולט דיסני והוצאתו בוצעה על ידי חברת וולט דיסני. הסרט מתרחש לאחר אירועי הסרט לשבור את הקרח, ומספר את סיפור מסיבת יום ההולדת של אנה. כריס באק וג'ניפר לי חזרו לכיסא הבמאים פעם נוספת בעוד שקריסטן בל, אידינה מנזל, ג'ונתן גרוף, וג'וש גד חזרו לדבב את הדמויות.

קדחת הקרח הוכרז לראשונה בספטמבר 2014 על ידי סמנכ"ל "הנפשות דיסני", ג'ון לאסטר. הסרט הוצג לראשונה בבתי קולנוע לצדו של הסרט סינדרלה ב-13 במרץ 2015. הסרט קיבל ביקורות חיוביות ממבקרים, יחד עם דברי שבח לשיר החדש "Making Today a Perfect Day" שנכתב על ידי קריסטן אנדרסון-לופז ורוברט לופז.

עלילה
ביום הולדתה של אנה, אלזה מתכננת לה מסיבת הפתעה בעזרתם של קריסטוף, סוון, ואולף; אבל בעוד היא מובילה את אנה במסע אחר מתנות יום ההולדת באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש. אנשי השלג הקטנים מתחילים לפרק את הקישוטים של מסיבת יום ההולדת בזמן שקריסטוף מנסה לעצור אותם. בעוד אלזה מובילה את אנה ברחבי הממלכה, קריסטוף, סוון, ואולף מנסים להשתלט על אנשי השלג הקטנים ולתקן את הקישוטים בדיוק בזמן לחזרתן של אנה ואלזה. לאחר שאלזה כמעט נופלת ממגדל השעון, אנה משכנעת אותה לקחת מנוחה, והשתיים חוזרות לארמון. בארמון, בעוד אנה מופתעת מהמסיבה שארגנו לכבודה, אלזה מתעטשת ויוצרת כדור שלג ענק דרך שופר ענקי, שפוגע בהאנס המרצה את עונשו בבית הכלא. או אז אלזה נשכבת במיטתה תחת השגחתה וטיפולה של אנה. בינתיים, אולף, קריסטוף, וסוון מלווים את אנשי השלג הקטנים אל ארמון הקרח של אלזה, שם הם נשארים עם איש השלג הענק מרשמלו.

צוות השחקנים

קישורים חיצוניים
  באנגלית

 מתי יגיע למסכי הקולנוע הסרט "קדחת הקרח"? באתר "פרוגי"
 "סינדרלה״, ביקורת (וגם: ״קדחת הקרח״) באתר "סינמסקופ"

הערות שוליים

סרטים אמריקאיים
סרטי פנטזיה
דיסני: סרטים
סרטי 2015
סרטי אנימציה ממוחשבת
סרטי הנפשה
סרטי קומדיה
סרטי קומדיה מונפשים
סרטים קצרים
סרטי הנפשה מוזיקליים
לשבור את הקרח
סרטים על אחיות
סרטים קצרים של דיסני